
BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerii legislative privind transmiterea unor imobile aparţinând Memorialului Ipoteşti Centrului Naţional de Studii „Mihai Eminescu”, judeţul Botoşani, instituţie publică de interes naţional, din domeniul public al judeţului Botoşani şi din administrarea Consiliului Judeţean Botoşani, în domeniul public al statului şi atribuirea acestuia în folosinţa gratuită a Uniunii Scriitorilor din România, pe o perioadă de 49 de ani, trimisă Comisiei noastre pentru dezbatere în fond, cu adresa nr.P.L.- X 84 din 19 februarie 2007.



PRESEDINTE,




SECRETAR,


        RELU FENECHIU


        SERES DENES

ECOLOGIC

Raport

asupra propunerii legislative privind transmiterea unor imobile aparţinând Memorialului Ipoteşti Centrului Naţional de Studii „Mihai Eminescu”, judeţul Botoşani, instituţie publică de interes naţional, din domeniul public al judeţului Botoşani şi din administrarea Consiliului Judeţean Botoşani, în domeniul public al statului şi atribuirea acestuia în folosinţa gratuită a Uniunii Scriitorilor din România, pe o perioadă de 49 de ani


1. Cu adresa nr.PL.-X 84 din 19 februarie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind transmiterea unor imobile aparţinând Memorialului Ipoteşti Centrului Naţional de Studii „Mihai Eminescu”, judeţul Botoşani, instituţie publică de interes naţional, din domeniul public al judeţului Botoşani şi din administrarea Consiliului Judeţean Botoşani, în domeniul public al statului şi atribuirea acestuia în folosinţa gratuită a Uniunii Scriitorilor din România, pe o perioadă de 49 de ani.



La întocmirea Raportului s-au avut în vedere: 

· avizul favorabil al Consiliului Legislativ nr.1246 din 18.09.2006;

· avizul negativ al Comisiei juridice de disciplină şi imunităţi nr.Pl.x -84 din 27.02.2007;   

· punctul de vedere al Guvernului nr.3067 din 12.10.2006.

Guvernul nu susţine adoptarea acestei iniţiative legislative.



Propunerea legislativă fost dezbătută şi analizată în fond, în procedură obişnuită, în şedinţa din 6 martie 2007. 



Propunerea legislativă are ca obiect de reglementare transmiterea unor imobile aparţinând Memorialului Ipoteşti - Centrul Naţional de Studii „Mihai Eminescu”, judeţul Botoşani, instituţie publică de interes naţional, din domeniul public al judeţului Botoşani şi din administrarea Consiliului Judeţean Botoşani în domeniul public al statului şi atribuirea acestuia în folosinţa gratuită a Uniunii Scriitorilor din România, pe o perioadă de 49 de ani.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative, motivat de faptul că operaţiunea juridică de transmitere a unui bun din domeniul public judeţean în domeniul public al statului se reglementează printr-un act care are caracter individual, în timp ce o dispoziţie legală chiar derogatorie trebuie să fie de aplicabilitate generală. Adoptarea unei reglementări speciale la nivel de lege, în domeniul de competenţă pe care Legea nr.213/1998 îl stabileşte ca fiind al consiliului judeţean, contravine principiului autonomiei locale, consacrat prin dispoziţiile art.120 alin.(1) din Constituţia României, republicată, precum şi de art.2 alin.(1), art.3, art.4 şi art.104 alin.(1) lit.c) din Legea administraţiei publice locale nr.215/2001.


Iniţiatorii nu au specificat sub ce formă va funcţiona în continuare instituţia publică Memorialului Ipoteşti – Centrul Naţional de Studii „Mihai Eminescu”, în condiţiile în care imobilele ce le are în administrare aceasta se dau în folosinţă gratuită Uniunii Scriitorilor din România.



2. Propunerea legislativă face parte din categoria legilor organice, conform art.73 alin.(3) lit.m) din Constituţie


3. La lucrările Comisiei au fost prezenţi un număr de 27 de deputaţi, din totalul de 29 membrii ai Comisiei.




Raportul Comisiei a fost adoptat cu unanimitate voturi. 



4. Propunerea legislativă a fost  respinsă de Senat în şedinţa din 15 februarie 2007.






5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterii, Comisia propune respingerea propunerii legislative.

PREŞEDINTE,



SECRETAR,




                  RELU FENECHIU  

        SERES DENES

Consilier : Stelian Androne

Expert: Sofia Chelaru

